jkorsvik/nowiki_second_scrape_merged huggingface dataset:
Martin Bjørnbak

Martin Bjørnbak (født 22. mars 1992) er en norsk fotballspiller som spiller for Molde Fotballklubb.


== Karriere ==
Bjørnbak gikk vinteren 2011 fra Stålkameratene i Mo i Rana til Bodø/Glimt, og fikk der sin debut i seriekampen mot HamKam 25. april 2011, og han spilte etter dette stort sett alle kampene for Glimt i sin debutsesong.
Bjørnbak gjorde det såpass bra at større klubber fattet interesse i gutten fra Rana som tidligere hadde vært i søkelyset til Tromsø IL. Den 5. januar 2012 bekreftet Bodø/Glimt at Martin Bjørnbak var solgt til tippeligaklubben Haugesund for et milionbeløp.
Bjørnbak fikk sin debut i Tippeligaen i første seriekamp mot Vålerenga på Ullevaal, der han ble utvist med rødt kort etter 33 minutter.
November 2015 signerte Bjørnbak en treårskontrakt for Glimt etter en god 2015 sesong for FK Haugesund, og returnerer dermed til Bodø etter tre år i Haugesund.
Bjørnbak debuterte for Norges U21 landslag i EM kvalifiseringskamp mot Aserbajdsjan på Marienlyst i Drammen den 1. juni 2012.
Bjørnbak er kjent for sin fysikk, frisparkfot og duellstyrke.


== Referanser ==


== Eksterne lenker ==
(en) Martin Bjørnbak – Transfermarkt 
(en) Martin Bjørnbak – FootballDatabase.eu 
(en) Martin Bjørnbak – Soccerway 
(no) Martin Bjørnbak – Norges Fotballforbund 
(en) Martin Bjørnbak – FBref
Jag sjunger för dig

Jag sjunger för dig er et svensk musikkalbum med Nick Borgen, utgitt i 1974. 


== Sporliste ==
«Du ler med dina ögon»
«Inga-Lill»
«Min första sång»
«Pernilla»
«Sommarminnen»
«I Wish That I Were the Starshine»
«Naturen spelar upp»
«Jag har funnit mig själv»
«Jag ger dig, kärleken»
«Vinden ger svar»
«Där björkarna susa»
«Gipsy»
Anthony Sowell

Anthony Edward Sowell (født 19. august 1959) er en amerikansk seriemorder.
I en alder av 19 år, meldte Sowell seg til United States Marine Corps i Cleveland, Ohio den 24. januar 1978. Han fikk sin grunnleggende militære opplæring ved Marine Corps Recruit Depot Parris Island i Sør-Carolina, deretter ble han utdannet til elektriker ved Camp Lejeune i Nord-Carolina. I 1989 ble en kvinne som var tre måneder gravid med hjem til Sowell frivillig. Da hun forsøkte å forlate hjemmet hans, bandt Sowell hendene og føttene hennes med et belte. Hun klarte å rømme og varslet politiet.
Sowell ble i 1989 siktet for kidnapping, voldtekt og voldtektsforsøk. Han erklærte seg skyldig i tiltalen og fikk femten års fengsel. Sowell ble løslatt i 2005. Sowell ble arrestert for andre gang i oktober 2009 som en mistenkt i mordene på minst elleve kvinner. Likene som han har anklaget for å  ha drept ble funnet inne i huset hans eller i nærheten av hans hjem i Cleveland, Ohio. Sowell blir anklaget for kidnapping, voldtekt og drap. Han har bønnfalt om å bli funnet ikke skyldig på grunn av sinnssykdom. 
Den 5. november 2009 ble det første av de elleve angivelige ofrene identifisert som Tonia Carmichael, en 53 år gammel afro-amerikansk kvinne som hadde forsvunnet mer enn ett år tidligere. Kroppen hennes ble funnet begravd i bakgården til Sowells hus. Hun syntes å ha blitt kvalt, og ble identifisert med DNA-prøver. Hun hadde et kriminelt rulleblad med tyveri samt besittelse og bruk av narkotiske stoffer. Hennes mor hadde meldt henne savnet i desember 2008. Alle ofrene som Sowell er anklaget for å ha kidnappet og drept var kvinner, ofte hjemløse med et kriminelt rulleblad og en lang historie med rusmisbruk. Dette gjorde at kvinnene ofte ikke ble savnet før lenge etter at de forsvant. FBI samler informasjon for å se om Sowell kan være knyttet til flere lignende uløste saker i de forskjellige byene som han hadde bodd i tidligere.


== Referanser ==
Paul Häckel

Paul Häckel var en tysk skihopper fra Oberwiesenthal. Han ble nummer 10 i VM i Zakopane i 1939, og nummer 12 i VM i Cortina d'Ampezzo i 1941 som etter krigen ble annullert. Häckel ble nummer 3 i skiflygingsrennet i Planica i 1940. Han ble i 1939 den første tysker (utenom Sepp Bradl, som var østerriker men konkurrerte for Tyskland etter at Østerrike var blitt annektert 12. mars 1938) som hoppet over 100 meter på ski.


== Kilder ==
Verein Sport und Gesellschaft e.V.: Beiträge zur Sportgeschichte Heft 18/ 2004 Arkivert 4. mars 2016 hos Wayback Machine. (s. 15)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, s. 155
Planica 1934-2011: All international competitions, all podium winners and competitors with the longest ski jumps and flights
Ein Jahrhundert Thüringer Skispuren - Festschrift des Thüringer Skiverbandes zum Jubiläum (s. 16, forhåndsvist på Google Docs)
Ridder Jonatann og dragen Plaque

Ridder Jonatann og dragen Plaque er et musikkalbum med barneforestillingen med samme navn, utgitt i 1978. På albumet er blant annet Erling Bonde, Anne Lise Gjøstøl og Arne Bang-Hansen.


== Sporliste ==
«Ærta-bærta, hull i tanna»
«Instrumental»
«Dragen er løs»
«Nei, stopp og stans og vent»
«Gode råd er dyre»
«Hvis du spiser søte saker»
«Til kamp mot dragen»
«Mor, jeg skal nok pusse»
«Ridder Avogtil»
«Det var en gang et lite land»
«Rider Jonatann»
«Pass pussen, puss passe»
«Jonatann vet hvordan»
«Puss lenge nok som Jonatann»
«Ærta-bærta, hull i tanna»
Ven Conmigo

Ven Conmigo (norsk: Bli med meg) er den første offisielle singelen fra den puertoricanske reggaetonartisten Daddy Yankee, sammen med bachataartisten Prince Royce, fra Daddy Yankees sjette studioalbum, Prestige (2012). Singelen ble utgitt for radio 12. april 2011, og for digital nedlasting 19. april 2011. Sangen er produsert av Musicólogo og Menes (Los de La Nazza).


== Musikkvideo ==
Musikkvideoen for Ven Conmigo ble filmet i Miami, og ble regissert av Carlos Pérez.
Videon hadde premiere 3. juni 2011. I videoen befinner Daddy Yankee og Prince Royce seg i et lagerhus sammen med dansende kvinner. Musikkvideon var en av de mest sette videoene på YouTube dagene etter premieren.


== Remix ==
En engelsk versjon av sangen ble spilt inn. Den har med R&B/Latin-sangeren Elijah King og Adrienne Bailon i tillegg til Daddy Yankee og Prince Royce. Teksten er skrevet av Ne-Yo og Daddy Yankee.


== Se også ==
Lovumba (Daddy Yankee)


== Eksterne lenker ==
Daddy Yankees offisielle hjemmeside
Offisiell musikkvideo på YouTube
IE Business School

IE Business School er businessdelen av IE University, et uavhengig universitet for videreutdanning i  Madrid i Spania. Det ble grunnlag i 1973 under navnet Instituto de Empresa.
Ifølge Financial Times var høyt rangert i 2012, mens Forbes rangerte MBA-programmet som det tredje beste i verden i 2011 og åttende beste i 2017.


== Historie ==
IE Business School ble grunnlagt i 1973. Universitetet har flere internasjonale samarbeider, slik som et dobbelt-MBA program med Brown University og et asiatisk-fokusert program i samarbeid med Singapore Management University.  


== Campus ==
IE Business School er lokalisert i Madrids finansdistrikt, Barrio de Salamanca. IE Campus har et totalt areal på 28 000 m² fordelt på 17 bygninger langs og nær Calle Maria de Molina.
I tillegg til den eksisterende campusen til IE Business School, har IE University fått en ny campus kjent som «Campus IE» nord i Madrid. Denne nye campusen har 6 000 studenter og et areal på 50 000 m².


== Internasjonale rangeringer ==


== Referanser ==


== Eksterne lenker ==
Offisielt nettsted 
(en) IE Business School – kategori av bilder, video eller lyd på Commons
Johnny Horton

John Gale Horton (født 30. april 1925, død 5. november 1960), kjent som Johnny Horton, var en amerikansk country- og rockabillysanger kjent for sine «saga songs», countrylåter med historiske fortellinger i tekstene, som ble populære fra slutten av 1950-tallet til tidlig på 1960-tallet. Hans største suksess var «The Battle of New Orleans», som låtskriver Jimmy Driftwood vant en Grammy Award for i 1959 og Horton en Grammy Hall of Fame Award i 2002 for sin innspilling. I løpet av 1960 hadde Horton to andre suksesser med «North to Alaska», og «Sink the Bismarck». Horton er medlem av Rockabilly Hall of Fame. Han døde 5. november 1960 i en trafikkulykke.


== Referanser ==


== Eksterne lenker ==
(en) Johnny Horton – kategori av bilder, video eller lyd på Commons 
(en) Johnny Horton på Internet Movie Database 
(en) Johnny Horton hos The Movie Database 
(en) Johnny Horton på Discogs 
(en) Johnny Horton på MusicBrainz 
(en) Johnny Horton på Songkick 
(en) Johnny Horton på Genius — sangtekster 
(en) Johnny Horton på AllMusic 
(en) Johnny Horton hos American National Biography 
(en) Johnny Horton på Facebook 
(en) Johnny Horton på Myspace
Et vennlig ord

Et vennlig ord er et samlealbum med Jens Book-Jenssen, utgitt i oktober 2007.


== Sporliste ==
«Et vennlig ord»
«Nordlandsnetter» – Kirsti Sparboe
«Når kastanjene blomstrer i Bygdø Allé»
«Litt solskinn og litt regn»
«Ramona»
«En liten gyllen ring» Ørnulf Holthe
«Beate Christin»
«Vi seiler mot lykken»
«Når det går mot vår igjen»
«Hvite måke» Stein Ingebrigtsen og Martin Ingebrigtsen
«Hele verden nynner»
«Sollyse dager ved Mexico strand»
«Den gamle syrin»
«Når lysene tennes der hjemme» Bjøro Håland
«En liten hvit Gardenia»
«Gudskjelovkvelden»
«De lyse netters melodi»
«Det går ingen veier tilbake» Ørnulf Holthe og Ellen Nikolaysen
«God natt, Irene»
«Den aller siste dans»
«Fritiof og Carmencita» (bonus)


== Referanser ==
Skagstadsundet

Skagstadsundet er et sund i Steigen kommune i Nordland og den midtre av tre forbindelser mellom Vestfjorden og fjordarmen Sagfjorden.Sundet er 13 kilometer langt og går mellom Engeløya i vest-sørvest og Lundøya i øst-nordøst. Bredden varierer fra ca. 3,6 km mellom Eidsvika og Alsvika og ca. 1,2 km mellom Hammarsodden og Ospneset. Dybden midt i sundet varierer fra 10-15 meter til i overkant av 200 m.
Ved innløpet i nord ligger Brunvær. Den nordligste delen av denne øygruppen har siden 2002 vært fredet som naturreservat. Videre sør og sørøst langs Engeløykysten ligger Eidsvika, Mjeldvika, Skagstadosen, Gjerdvika, Sæterosen og Røtnesvågen. Langs Lundøykysten ligger Nord- og Sørosen, Lundosen, Kåvika, Alsvika, Trollvika, Skardsvågen, Vikmarkbukta, Grønvika og Mølnosen. Her var tidligere bebyggelse i de fleste av disse vikene og osene. Oksøya ligger i overgangen mellom Sagfjorden, Økssundet og Skagstadsundet.
 Fv638 på Engeløya går langs en spredt bebyggelse.


== Se også ==
Flagsundet
Økssundet
Brunvær naturreservat


== Fotnoter ==


== Referanser ==


== Eksterne lenker ==
Bilder fra turliv.no - Nordhamran på Engeløya. Besøkt 16.02.2012.
Skoleungdommens Riksmålsforbund

Skoleungdommens Riksmålsforbund var en norsk språkpolitisk ungdomsorganisasjon tilsluttet Riksmålsforbundet. Forbundet ble konstituert i Trondheim i mai 1964 med ca. 4 000 medlemmer, og i april 1966 hadde Skoleungdommens Riksmålsforbund nærmere 50 tilsluttede lokalforeninger. Skoleungdommens Riksmålsforbund ønsket blant annet å gi riksmålet offisiell status, stanse samnorskpolitikken, gjøre den skriftlige delen av sidemålsundervisningen valgfri, granske språket i alle autoriserte lærebøker, og la elevene bruke tradisjonelle riksmålsord i sine stiler uten at det skulle kunne regnes som feil. Blant formennene i Skoleungdommens Riksmålsforbund var Terje Johnsen fra Fredrikstad, Ove Molland fra Oslo og Annelise Høegh fra Oslo.


== Referanser ==
Det er lov å være bli’ (2009-samlealbum)

Det er lov å være bli' er et samlealbum med Jens Book-Jenssen, utgitt i 2009.


== Sporliste ==


=== CD 1 ===
«Intro»
«Det er lov å være bli'»
«Stamfar på Røros»
«Det går ingen veier tilbake»
«Mamma og Edvard Munch»
«Lille mor»
«Oppveksten på Stabæk»
«Ungdomsminner»
«Broren til Fin»
«Et smil»
«Den første jobben»
«Et lykkeslott»
«Ernst Rolf og 'Lilla Gerd'»
«Maggidutti og jeg»
«Stjernesalen»
«Ned i dalen»
«Herman Wildenway»
«I en skumringstund»
«Ernst Rolf-Vid Brasan»
«Violen sørger for meg»
«Drømmen om Chat Noir»
«Kom til Chat Noir»
«Den tekniske utvikling»
«Spinnerokken»


=== CD 2 ===
«Jacob Skjærsliper»
«Den første plateinnspillingen»
«Ancora Bar»
«De første plateinnspillingene»
«Blåklokker»
«Et vennlig ord (Kors på Idas grav)»
«Akres Trio»
«Den gamle syrin»
«Om Carl M. Iversen og Akres musikere»
«En liten hvit Gardenia»
«Rose og gardinstangen»
«En sjømanns brud»
«1936 eget teater og bryllup med Gerd»
«Jeg elsker ditt smil og din latter»
«Arild Feldborg fra bånn til operasangeren»
«Operasangeren (Rolf Just Nilsen)»
«Turne ved krigsutbruddet»
«Vi seiler for gamle Norge»
«Justiminister Riisnæs»
«Det blir atter sol og sommer»


=== CD 3 ===
«Pike fortell meg et eventyr»
«Folkesanger på Victoria Terrasse»
«Norge i rødt, hvitt og blått»
«En liten gyllen ring»
«Vi har det – Etterkrigsrevy»
«Lenge siden det»
«Revyimpulser fra London»
«Gudskjelovkvelden»
«Sirkusteltet»
«Sirkuspolka'n»
«Sirkuslivet»
«Når lysene tennes der hjemme»
«Oscar Mathiesen med mere»
«Når kastanjene blomstrer i Bygdø allé»
«Om kunnskap og notelære»
«Eg elskar dei voggande tonar»
«Når knoppene spretter på Karl Johan»
«Under den hvite bro»
«Forbilder og dyktige kolleger»
«Ann Caroline»
«Utmerkelser og bragder»
«Nordlandsnetter»
«Ivar Arnesen og hvite måke»
«Forbilder»
«Aftenklokker»


== Referanser ==
Marviken (Södermanland)

Nedre, Mellan- og Övre Marviken er tre lange og smale innsjøer i Södermanland, Sverige, som strekker seg i nord-sørlig retning. Nedre Marviken ligger i Strängnäs kommune, Övre Marviken i Gnesta kommune, og Mellanmarviken i begge kommunene.
De tre innsjøene har, via Visnaren og Råckstaån, forbindelse med Mälaren. Marviken-innsjøene ligger i en sprekkedal, som i sør fortsetter med innsjøen Klämmingen i Gnesta kommune, som via Trosaån munner ut i Østersjøen. Deler av Mellanmarviken og Övre Marviken ligger i Marvikarnas naturreservat, som også inneholder et fuglevernsområde.
De tre innsjøene kalles Övre, Mellan- och Nedre Marviken basert på vannflatenes nivå over havet. Övre Marviken ligger lengst sør av innsjøene, og Nedre Marviken lengst nord.
Marviken-innsjøene er populære for kanopadling, og vinterstid for langdistanse skøyteløp. Motorbåttrafikk på innsjøene er forbudt. Sörmlandsleden passerer Marviken-innsjøene.


== Eksterne lenker ==
Marvikarnas naturreservat
Måsnaren

Måsnaren er en innsjø i nærheten av Hovsjö i Södertälje kommune i Södermanland, Sverige. Innsjøens overflateareal er på 345 hektar, og den er adskilt i to deler som har forbindelse med hverandre. Ved innsjøen ligger blant annet Tveta kyrka.


== Referanser ==
Det blir atter sol og sommer

Det blir atter sol og sommer er et samlealbum med Jens Book-Jenssen og Egil Monn Iversens orkester, utgitt i 2010.


== Sporliste ==
«Den gamle spinnerokken (That Old Spinning Wheel)»
«Blåklokker»
«Pike fortell meg et eventyr»
«That's Amore»
«Skjærsliperen»
«Wonderful Copenhagen»
«Første gang (Only Fools)»
«Jeg vil sitte på en sky og gynge»
«Sagnet om eventyrlandet»
«April»
«Tømmerfløtervise»
«Sommerkveldens melodi (The Sunset Trail)»
«Sjømannen og stjernen»
«Gudskjelovkvelden»
«Det blir atter sol og sommer (When It's Springtime in the Rockies)»
«Sjømannsballade»
«Nordsjön»
«Bella Bella Musica»
«Seilervalsen»
«Hvor jeg enn må vandre (Anywhere I Wander)»
Folksonomi

Folksomoni er et system for klassifisering eller kategorisering av nettbaserte informasjonsressurser. Brukerne merker informasjonen på en slik måte som faller naturlig for dem, uten å være styrt av et rigid klassifiseringssystem som en forhåndsdefinert taksonomi. Opprinnelige var dette et klassifiseringsystem for å lette gjenfinning av egen informasjon, men ble etterhvert en stor suksess for merking av informasjon i sosiale medier. Del.icio.us var det første nettstedet med sosial bokmerking, grunnlagt i 2003. Begrepet, som er sammensatt av folk og taksonomi ble introdusert av Thomas Vander Wal i 2004. En typisk måte å visualiere resultatet av sosial merking av informasjon er ved bruk av emneskyer som den relative størrelse indikerer frekvensen på merkingen.
Fordelene med folksonomi er brukernes muligheter til å bruke eget språk og begreper. Det er dessuten en lite ressurskrevende form for klassifisering ettersom det gjøres frivillig av vanlige brukere. Svakhetene med folksonomi er mangelen på styrt vokabular og bruk av misvisende søkeord og feilstavinger . 


== Eksempler på folksonomi ==
Twitter hashtags
Flickr: bildedeling
StumbleUpon: Innholdsøkemotor
Delicious: tagge- og lenketjeneste


== Referanser ==
Jul – over sjø og land

Jul – over sjø og land er et samlealbum med Jens Book-Jenssen, utgitt i 2008.


== Sporliste ==
«Tenk om det var jul hele året»
«Min barndoms hvite jul»
«Han kom hjem selve julekvelden»
«Juletrærne på torget»
«Jul på fyret»
«En sjømanns jul på havet»
«Julaften ved roret»
«Sjømannen og stjernen»
«Når lysene tennes der hjemme»
«Å, jul med din glede»
«Sjømannsjul på Hawaii»
«Aftenklokker»
Mörtsjön (Huddinge)

Mörtsjön er en innsjø i Huddinge kommune i landskapet Södermanland, Sverige. Innsjøen inngår i Orlångens naturreservat, og er en del av Tyresån-vassdraget. Ved innsjøen ligger torpet Charlottendal, hvor Prins Eugen malte bildet «Våren».
Mörtsjörn er relativt næringsrik til skogssjø å være, og fisker som karuss og sørv trives her. I innsjøen er det også karpe som er satt ut.


== Eksterne lenker ==
Mörtsjön Tyresåns vattenvårdsförbund
Mörtsjön Huddinge naturguide
Alfons III av Aragón

Alfons III av Aragón (spansk: Alfonso, født 1265 i Valencia, død 18. juni 1291 i Barcelona, også Alfons II av Barcelona), med tilnavnet «den liberale», var konge over Aragón og greve av Barcelona fra 1285 til 1291.
Han var sønn av Peter III av Aragón og hans hustru Konstanse av Sicilia, datter og arving til Manfred av Sicilia. Hans mormor var Beatrice av Savoia som var datter til Amadeus IV av Savoia og Anne av Burgund.
Alfons erobret Menorca i 1287 og giftet seg med Eleanor datter til Edvard I av England.
Hans manglende evne til å motstå adelens krav ledet til problemer i Aragón. Ved å gi dem retten til å gjøre opprør gjennom Aragónunionen hjalp han til å skape et permanent anarki. 
Dette er trolig grunnen til at Dante Alighieri, i Den guddommelige komedie, hevder å ha sett Alfons' ånd utenfor portene til skjærsilden sammen med andre monarker som Dante beskyldte for å ha forårsaket Europas kaotiske politiske tilstand på 1200-tallet.


== Referanser ==
Go Tell Her

«Go Tell Her» er en sang skrevet og fremført av den norske sangeren og låtskriveren Janove Ottesen. Den ble utgitt som single og på albumet Francis' Lonely Nights, begge i 2004 på EMI og Virgin Records. Låta er produsert og mikset av Yngve Leidulv Sætre i Duper Studio, og mastret hos Masterhuset av Morten Lund.


== Mottakelse ==
Marit Aaby Vebenstad fra VG ga singelen terningkast tre, og hadde dette å si om singelen: «Nå er ikke jeg særlig begeistret for Kaizers Orchestra heller, men dette var jammen en intetsigende solodebut fra vokalist Janove Ottesen. Han får vist at han har flere strenger å spille på, genremessig, men dette holder allikevel ikke. Singelen «Go Tell Her» er jo en ren rip-off av Oasis' «Wonderwall»! Så man har hørt det før, for å si det sånn. Janove presenterer her rolig rock av det melankolske slaget, men den gode melodien er dessverre fraværende.»


== Personell ==
Janove Ottesen – Vokal, gitar, munnspill
Børge Fjordheim – Trommer, perkusjon
Michael Lohse – Keyboard, piano, bakgrunnsvokal
Øystein Skjælaaen – Bassgitar
Rebecca Cherry, Ilze Klava, Vebjørn Stuksrud og Siri Hilmen – Strykeinstrumenter
Sindre Hotvedt – Strykearrangement
Yngve Leidulv Sætre – Produsent, miksing
Morten Lund – Mastering


== Referanser ==


== Eksterne lenker ==
Teksten til låta
Musikkvideoen til låta
Mary Baker Eddy

Mary Baker Eddy (født 16. juli 1821 i Bow, New Hampshire, død 3. desember 1910 i Chestnut Hill, Massachusetts) var grunnlegger av bevegelsen Christian Science. 
Hun var plaget av sykdom hele livet, og fikk blant annet mesmerismebehandling. Etter hvert tok hun avstand fra denne og andre behandlinger og utviklet sin egen teori i hovedverket Science and Health (1875): helbredelse av sykdom går utelukkende gjennom ånd og tro. «Mennesket er bevissthet og ånd, mens materien og det kroppslige, som sykdom, alder og død, er illusjon.» Hun oppfattet sine teorier som en ny vitenskap.Hovedverket Videnskap og helse : med nøkkel til skriften (Science and Health) er utgitt på norsk i flere utgaver, sist i 1994. Et utdrag er utgitt i antologien New Age, 2007.
I 1995 ble Eddy innvotert i National Women's Hall of Fame.


== Referanser ==


== Eksterne lenker ==
Encyclopædia Britannica biografi
nps.gov Mary Baker Eddy House
Mörtsjön (Tyresta)

Mörtsjön er en innsjø i Tyresta nationalpark i Tyresö kommune i landskapet Södermanland, Sverige. Innsjøen inngår i Åvaån-vassdraget.
Innsjøens tilløp kommer fra Långsjön, og utløp går til Stensjön. Innsjøen ligger 41,0 meter over havet.
Beinvev

Beinvev er en type vev som bygger opp skjelettet. Beinvev er det hardeste og mest kompakte støttevev som eksisterer. Det inneholder foruten organiske stoffer også  uorganiske mineralsalter. Rundt fiberne av kollagen har det lagrets kalksalter, derav hovedsakelig kalsiumholdig hydroksylapatitt, noe som gir beinveven og dermed skjelettet stabilitet.


== Kompakt og svampaktig (spongiøst) beinvev ==
Kalksaltene ligger i lag rundt en serie kanaler i knoklene kalt havesiske kanaler. Disse inneholder både celler og blodårer som forsyner vevet med næring. Mengden blodårer og beinmarg avgjør styrken til strukturene. Der det er stor belastning vil knoklene i stor grad bestå av kalk og proteiner og lite kanaler. Løsere beinvev er mer eller mindre svampaktig, og består av broer og buer av bein i en matriks av beinmarg. Vanligvis vil knokler ha et dekke av kompakt, blodårefattig beinvev.


== Utviklingshistorie ==
Beinvev finnes bare hos virveldyr, men ikke alle virveldyr utvikler virkelig beinvev. Skjelettet hos bruskfisk og kjeveløs forbeines aldri og består av brusk, slik at det bare er beinfisker og firbeinte dyr som utvikler virkelig beinvev i skjelettet. tenner betsår imidlertid av dentin som er beslektet med beinvev, og dette finnes hos alle virveldyr.


== Referanser ==
Naten

Naten er en innsjø som ligger ved Stjärnhov i Gnesta kommune i landskapet Södermanland, Sverige.
Natens hovedtilløp er Nässelstaån, som forbinder Naten med den oppstrøms beliggende innsjøen Kyrksjön. Her ligger restene etter en gammel kvern, Nässelstakvarnen, som var i drift fra 1600-tallet og fram til 1973, i naturskjønne omgivelser.
Natens utløp går via Natenån til Båven.


== Andre severdigheter ==
Ved Naten ligger Stjärnhovs säteri. I nærheten finnes det også en gammel borg fra fortidshistorisk tid. Fra borgen har man bra utsikt ut over Naten.


== Kilder ==
Gnesta kommuns hemsida
Flå Idrettslag

Flå Idrettslag (stiftet 10. februar 1894) er et idrettslag fra Flå i Trøndelag.


== Fotball ==
A-laget i fotball spiller i 2011 i 4. divisjon.


=== Tabellen 2011 ===
Kilde: Speaker.no


== Kjente utøvere ==
Geir Holthe, fotball


== Litteratur ==
«Flå Idrettslag». Norske skiløpere: skihistorisk oppslagsverk i 5 bind. Oslo: Skiforlaget - Erling Ranheim. 1958. s. 438–442.  [Digitalisert på Bokhylla.no av Nasjonalbiblioteket / Tilgang for norske IP-adresser]


== Eksterne lenker ==
Offisielt nettsted 
Gammelt nettsted
Eggsporesopper

Eggsporesopper eller oomyceter er en gruppe organismer som tidligere ble regnet for å være sopp, men som nå vanligvis regnes med til gruppen Chromista. Innen Chromista klassifiseres de gjerne til gruppen Pseudofungi sammen med Hyphochytridiomycetes.
De har en sopplignende bygning, blant annet med hyfer. De har cellulose i celleveggen, og forplantning skjer ved oogami. 
Noen arter er knyttet til vann, noen er knyttet til landjorden, og noen er amfibiske. Noen er også parasitter. Noen av dem er beryktet for at de kan skade avlinger.
Til gruppen hører blant annet fiskeskimmel og potettørråte.


== Eksterne lenker ==
(en) Eggsporesopper – oversikt og omtale av artene i WORMS-databasen 
(en) Eggsporesopper i Encyclopedia of Life 
(en) Eggsporesopper i Global Biodiversity Information Facility 
(no) Eggsporesopper hos Artsdatabanken 
(en) Eggsporesopper hos Index Fungorum 
(en) Eggsporesopper hos MycoBank 
(en) Eggsporesopper hos NCBI 
(en) Kategori:Oomycetes – bilder, video eller lyd på Wikimedia Commons 
Oomycota – detaljert informasjon på Wikispecies 
Systematikk. UiO. Institutt for biovitenskap